ระเบียบเทศบาลตำบลตันหยงมัสระเบียบเทศบาลตำบลตันหยงมัสว่าด้วยข้อมูลข่าวสารของราชการพ.ศ.๒๕๕๒ อาศัยอำนาจตามความในมาตรา ๙แห่งพระราชบัญญัติข้อมูลข่าวสารของราชการ พ.ศ. ๒๕๔๐ และข้อ ๔แห่งประกาศคณะกรรมการข้อมูลข่าวสารของราชการ ลงวันที่ ๒๔ กุมภาพันธ์ พ.ศ. ๒๕๔๑เรื่อง หลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูประกอบมาตรา ๓๘แห่งพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. ๒๕๔๖เทศบาลตำบลตันหยงมัส จึงวางหลักเกณฑ์และวิธีการจัดให้มีข้อมูลของราชการไว้ให้ประชาชนเข้าตรวจดูข้อมูลข่าวสารหน่วยงานของรัฐโดยคำนึงถึงความสะดวกของประชาชนผู้ขอตรวจดูข้อมูลข่าวสารและกำหนดระเบียบปฏิบัติว่าด้วยข้อมูลข่าวสารของราชการไว้ ดังต่อไปนี้ข้อ ๑ระเบียบนี้เรียกว่า ระเบียบเทศบาลตำบลตันหยงมัสว่าด้วยข้อมูลข่าวสารของราชการ พ.ศ. ๒๕๕๒ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓บรรดาระเบียบ ข้อบังคับและคำสั่งอื่นใดของเทศบาลตำบลตันหยงมัส ในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ระเบียบนี้ให้ใช้บังคับแก่ข้าราชการพนักงาน ลูกจ้าง และผู้ซึ่งมาช่วยปฏิบัติงานของเทศบาลตำบลตันหยงมัสข้อ ๕ในระเบียบนี้เทศบาล หมายความว่าเทศบาลตำบลตันหยงมัสหน่วยงานในสังกัด หมายความว่าสำนักส่วน กองหรือหน่วยงานที่มีฐานะเทียบเท่ากองในสังกัดเทศบาลตำบลตันหยงมัสข้อมูลข่าวสาร หมายความว่าข้อมูลข่าวสารของราชการตามกฎหมายว่าด้วยข้อมูลข่าวสารของราชการที่อยู่ในความครอบครองหรือควบคุมดูแลของศูนย์ข้อมูลข่าวสารและหน่วยงานในสังกัดเทศบาลตำบลตันหยงมัสศูนย์ข้อมูลข่าวสาร หมายความว่าศูนย์ข้อมูลข่าวสารของเทศบาลตำบลตันหยงมัส ตามกฎหมายว่าด้วยข้อมูลข่าวสารของราชการคณะกรรมการ หมายความว่าคณะกรรมการข้อมูลข่าวสารของเทศบาลตำบลตันหยงมัสวันทำการ หมายความว่าวันทำการตามปกติของหน่วยงานของรัฐคำขอ หมายความว่าคำขอข้อมูลข่าวสารตามระเบียบนี้ข้อ ๖ให้นายกเทศมนตรีตำบลตันหยงมัสรักษาการตามระเบียบนี้และให้มีอำนาจออกประกาศหรือคำสั่งเพื่อประโยชน์ในการปฏิบัติตามระเบียบนี้ในกรณีที่มีปัญหาหรืออุปสรรคในการปฏิบัติตามระเบียบนี้ให้นายกเทศมนตรีมีอำนาจวินิจฉัยสั่งการตามที่เห็นสมควรหมวด๑คณะกรรมการข้อมูลข่าวสารของเทศบาลตำบลตันหยงมัส ข้อ ๗ให้มีคณะกรรมการข้อมูลข่าวสารของเทศบาลตำบลตันหยงมัสประกอบด้วย(๑) นายกเทศมนตรี ประธานกรรมการ(๒) รองนายกเทศมนตรี รองประธานกรรมการ(๓) ปลัดเทศบาล กรรมการ(๔) รองปลัดเทศบาล กรรมการ(๕) ผู้อำนวยการกองคลัง กรรมการ(๖) ผู้อำนวยการกองช่าง กรรมการ(๗) ผู้อำนวยการกองสาธารณสุขฯ กรรมการ(๘) หัวหน้ากองสวัสดิการสังคม กรรมการ(๙) ผู้อำนวยการกองการศึกษา กรรมการ(๑๐) หัวหน้าสำนักปลัดเทศบาล กรรมการ(๑๑) ผู้ใหญ่บ้านหมู่ที่ ๗ กรรมการ(๑๒) นักวิชาการประชาสัมพันธ์ กรรมการและเลขานุการ(๑๓)หัวหน้ากองวิชาการและแผนงาน กรรมการและผู้ช่วยเลขานุการข้อ ๘ให้คณะกรรมการบริหารข้อมูลข่าวสารเทศบาลตำบลตันหยงมัสมีอำนาจหน้าที่ ดังต่อไปนี้(๑) กำหนดหลักเกณฑ์และมาตรการเกี่ยวกับการบริหารการจัดระบบ การขอ การอนุญาตและการบริการข้อมูลข่าวสารของราชการ(๒) ให้คำแนะนำหรือเสนอความเห็นเกี่ยวกับข้อมูลข่าวสารที่ลงพิมพ์ในราชกิจจานุเบกษารวมทั้งการจัดพิมพ์และการเผยแพร่(๓)ให้คำแนะนำหรือเสนอความเห็นเกี่ยวกับหลักเกณฑ์การพิจารณาประเภทข้อมูลข่าวสารที่ไม่ต้องเปิดเผยหรือข้อมูลข่าวสารของราชการที่เป็นความลับของราชการ(๔) ให้คำแนะนำหรือเสนอความเห็นเกี่ยวกับประเภทของข้อมูลข่าวสารของราชการที่ควรจัดเก็บไว้ที่เทศบาลตำบลตันหยงมัสหรือส่งไปยังหอจดหมายเหตุแห่งชาติ กรมศิลปากรหรือหน่วยงานอื่นของรัฐที่กำหนดในพระราชกฤษฎีกาตามกฎหมายว่าด้วยข้อมูลข่าวสารของราชการ(๕)ให้คำแนะนำหรือเสนอความเห็นเกี่ยวกับการจัดทำและปรับปรุงข้อมูลข่าวสารราชการตามระเบียบสำนักนายกรัฐมนตรีว่าด้วยงานสารบรรณ หรือข้อมูลข่าวสารอื่นที่เป็นประโยชน์ต่อทางราชการ(๖)ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารกับส่วนราชการและเอกชน(๗) ให้คำแนะนำหรือเสนอความเห็นในกรณีที่มีปัญหาและอุปสรรคเกี่ยวกับการดำเนินการตามระเบียบนี้(๘) แต่งตั้งคณะอนุกรรมการหรือคณะทำงานเพื่อปฏิบัติการในเรื่องใดๆ ตามที่คณะกรรมการมอบหมาย(๙) เชิญบุคคลใด ๆมาสอบถามหรือให้ชี้แจงแสดงความเห็นเกี่ยวกับข้อมูลข่าวสาร(๑๐)ดำเนินงานอื่นใดเพื่อให้เป็นไปตามกฎหมายว่าด้วย ข้อมูลข่าวสารของราชการข้อ ๙การประชุมคณะกรรมการข้อมูลข่าวสารเทศบาลตำบลตันหยงมัสต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงเป็นองค์ประชุมถ้าประธานกรรมการและรองประธานกรรมการไม่อยู่ในที่ประชุมหรือไม่สามารถปฏิบัติหน้าที่ได้ให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงเป็นเสียงชี้ขาดข้อ ๑๐ให้นำความในข้อ ๙ มาใช้บังคับการประชุมของคณะอนุกรรมการหรือคณะทำงานที่คณะกรรมการบริหารข้อมูลข่าวสารเทศบาลตำบลตันหยงมัสแต่งตั้งโดยอนุโลมข้อ ๑๑มติของคณะกรรมการบริหารข้อมูลข่าวสารเทศบาลตำบลตันหยงมัสต้องได้รับความเห็นชอบจากนายกเทศมนตรีก่อนจึงจะดำเนินการตามมตินั้นได้หมวด๒ศูนย์ข้อมูลข่าวสาร ข้อ ๑๒ให้จัดตั้งศูนย์ข้อมูลข่าวสารของเทศบาลตำบลตันหยงมัสขึ้นอยู่ในความรับผิดชอบควบคุมดูแลของเทศบาลตำบลตันหยงมัสเพื่อให้บริการข้อมูลข่าวสารของราชการไว้ให้ประชาชนเข้าตรวจดู ศึกษา ค้นคว้าตลอดจนเผยแพร่ จำหน่าย จ่ายแจก รวมทั้ง ปฏิบัติหน้าที่เป็นไปตามระเบียบนี้และตามกฎหมายว่าด้วยข้อมูลข่าวสารราชการหมวด๓การจัดระบบข้อมูลข่าวสาร ข้อ ๑๓ให้หน่วยงานในสังกัดจัดประเภทข้อมูลข่าวสารที่อยู่ในความรับผิดชอบให้เป็นไปตามกฎหมายข้อมูลข่าวสารของราชการกฎหมายอื่นและระเบียบของราชการ ดังนี้(๑) ข้อมูลข่าวสารที่ลงพิมพ์ในราชกิจจานุเบกษา(๒)ข้อมูลข่าวสารที่ต้องจัดไว้ให้ประชาชนตรวจดูได้(๓) ข้อมูลข่าวสารอื่น(๔) ข้อมูลข่าวสารส่วนบุคคลการจัดแยกข้อมูลข่าวสารตามวรรคหนึ่งให้คำนึงถึงลักษณะของข้อมูลข่าวสารตามกฎหมายว่าด้วยข้อมูลข่าวสารของราชการด้วยว่าเป็นข้อมูลข่าวสารที่จะเปิดเผยมิได้หรือเป็นข้อมูลข่าวสารที่อาจมีคำสั่งมิให้เปิดเผยก็ได้ให้หน่วยงานในสังกัดจัดส่งสำเนาข้อมูลข่าวสารตามวรรคหนึ่ง(๑) และ (๒) ไปยังศูนย์ข้อมูลข่าวสารของเทศบาล เพื่อให้ประชาชนเข้าตรวจดู ค้นคว้าหรือขอสำเนาให้หน่วยงานในสังกัดจัดให้มีเจ้าหน้าที่ควบคุมดูแลการตรวจสอบติดตามและประสานงานในการดำเนินการตามวรรคหนึ่งและวรรคสามให้เป็นไปด้วยความเรียบร้อยและเป็นปัจจุบันอยู่เสมอ รวมทั้งรับผิดชอบในการพิจารณาให้บริการข้อมูลข่าวสารอื่นๆ ที่อยู่ในความครอบครองหรือควบคุมดูแลซึ่งไม่อยู่ในหลักเกณฑ์ที่จะต้องจัดส่งให้ศูนย์ข้อมูลข่าวสารตามวรรคสามข้อ ๑๔ให้ศูนย์ข้อมูลข่าวสารจัดทำดัชนีข้อมูลข่าวสารที่หน่วยงานในสังกัดส่งมาให้ตามข้อ๑๓ วรรคสาม โดยให้มีรายละเอียดเพียงพอที่ประชาชนสามารถค้นหาข้อมูลข่าวสารได้เองให้หน่วยงานในสังกัดจัดทำบัญชีข้อมูลข่าวสารอื่นๆ ที่ไม่อยู่ในหลักเกณฑ์ที่จะต้องส่งให้แก่ศูนย์ข้อมูลข่าวสารตามข้อ ๑๓ วรรคสามให้พร้อมในการที่จะพิจารณาสั่งเปิดเผยหรือไม่เปิดเผยเมื่อมีผู้ใดยื่นคำขอข้อมูลข่าวสารในความครอบครองหรือควบคุมดูแล ดังกล่าวหมวด๔การขอตรวจดูการขอข้อมูลข่าวสาร และการอนุญาต ข้อ ๑๕ให้ศูนย์ข้อมูลข่าวสารจัดทำสมุดทะเบียนสำหรับผู้เข้ามาขอตรวจดูข้อมูลข่าวสารที่ตั้งแสดงไว้ทั้งนี้ เพื่อเป็นหลักฐานของทางราชการข้อ ๑๖การขอสำเนาข้อมูลข่าวสารหรือขอสำเนาข้อมูลข่าวสารที่มีคำรับรองถูกต้องให้ยื่นคำขอเป็นหนังสือตามแบบที่เทศบาลกำหนดต่อเจ้าหน้าที่ของศูนย์ข้อมูลข่าวสารหรือเขียนขึ้นเองโดยให้ระบุข้อมูลข่าวสารที่ต้องการในลักษณะที่อาจเข้าใจได้ตามสมควรให้เจ้าหน้าที่ซึ่งได้รับคำขอตรวจสอบข้อมูลข่าวสารตามคำขอนั้นว่าเป็นข้อมูลข่าวสารที่อยู่ในความครอบครองหรือควบคุมดูแลของศูนย์ข้อมูลข่าวสารหรืออยู่ในความครอบครองหรือควบคุมดูแลของหน่วยงานใดในสังกัดหรือหน่วยงานสังกัดอื่นหากเป็นข้อมูลข่าวสารและอยู่ในความครอบครองหรือควบคุมดูแลของศูนย์ข้อมูลข่าวสารให้เจ้าหน้าที่ประจำศูนย์ข้อมูลข่าวสารซึ่งเป็นพนักงานเทศบาลไม่ต่ำกว่าระดับ๒ เป็นผู้อนุญาตและลงนาม ในสำเนาที่มีคำรับรองถูกต้องของข้อมูลข่าวสารโดยลงลายมือชื่อ พร้อมทั้งชื่อตัวชื่อสกุล และตำแหน่ง ตลอดจน วัน เดือนปีให้ชัดเจน ทั้งนี้ ให้รับรองตามจำนวนที่ผู้ยื่นขอให้รับรองข้อ ๑๗ในกรณีขอตรวจดูขอสำเนาหรือขอสำเนาที่มีคำรับรองถูกต้องของข้อมูลข่าวสารอื่น ซึ่งอยู่ในความครอบครองหรือควบคุมดูแลของหน่วยงานใดในสังกัดให้เจ้าหน้าที่ผู้รับคำขอเสนอเรื่องไปยังหน่วยงานนั้นพร้อมทั้งแนะนำให้ผู้ยื่นขอไปประสานกับหน่วยงานนั้นโดยตรงให้หัวหน้าหน่วยงานในสังกัดหรือผู้ที่ได้รับมอบหมายเป็นผู้พิจารณาอนุญาตโดยให้พนักงานเทศบาลไม่ต่ำกว่าระดับ ๒ เป็นผู้ลงนามรับรองความถูกต้องของข้อมูลข่าวสารโดยลงลายมือชื่อพร้อมทั้งชื่อตัวชื่อสกุล และตำแหน่งตลอดจน วัน เดือน ปี ให้ชัดเจนทั้งนี้ให้รับรองตามจำนวนที่ยื่นขอให้รับรองเว้นแต่ข้อมูลข่าวสารนั้นเป็นข้อมูลข่าวสารลับซึ่งต้องดำเนินการให้เป็นตามระเบียบว่าด้วยการรักษาความลับของทางราชการพ.ศ. ๒๕๔๔ในกรณีที่ไม่อาจวินิจฉัยได้ว่าข้อมูลข่าวสารที่มีคำร้องขอนั้นเป็นข้อมูลข่าวสารที่เปิดเผยได้หรือไม่ให้หัวหน้าหน่วยงานในสังกัดเสนอเรื่องพร้อมความเห็นต่อคณะกรรมการเพื่อพิจารณาวินิจฉัยต่อไปข้อ ๑๘กรณีการเปิดเผยข้อมูลข่าวสารตามคำขอนั้นกระทบถึงประโยชน์ได้เสียของผู้ใดให้หน่วยงานนั้นแจ้งให้ผู้มีส่วนได้เสียทราบโดยมิชักช้าเพื่อให้ผู้มีส่วนได้เสียนั้นคัดค้านภายในเวลาที่กำหนดไว้ในมาตรา ๑๗แห่งพระราชบัญญัติข้อมูลข่าวสารของราชการ พ.ศ. ๒๕๔๐ ด้วยข้อ ๑๙กรณีผู้มีอำนาจอนุญาตมีคำสั่งมิให้เปิดเผยข้อมูลข่าวสารตามคำขอใดให้แจ้งคำสั่งพร้อมเหตุผลให้ผู้ยื่นขอทราบพร้อมแจ้งให้ผู้ยื่นขอทราบถึงสิทธิและระยะเวลาในการอุทธรณ์คำสั่งไม่อนุญาตดังกล่าวต่อคณะกรรมการวินิจฉัยการเปิดเผยข้อมูลข่าวสารตามมาตรา๑๘ แห่งพระราชบัญญัติข้อมูลข่าวสารของราชการ พ.ศ. ๒๕๔๐ ด้วยข้อ ๒๐ข้อมูลข่าวสารส่วนบุคคลตามมาตรา ๒๓แห่งพระราชบัญญัติข้อมูลข่าวสารของราชการ พ.ศ. ๒๕๔๐ให้หน่วยงานในสังกัดปฏิบัติตามกฎหมายว่าด้วยข้อมูลข่าวสารของราชการในส่วนที่เกี่ยวข้องกับข้อมูลข่าวสารส่วนบุคคลโดยรอบคอบข้อ ๒๑ข้อมูลข่าวสารที่อยู่ในระหว่างการดำเนินการให้ศูนย์ข้อมูลข่าวสารหรือหน่วยงานในสังกัดพิจารณาให้บริการตามระเบียบนี้โดยอนุโลมเว้นแต่เป็นข้อมูลข่าวสารลับตามระเบียบว่าด้วยการรักษาความลับของทางราชการ พ.ศ.๒๕๔๔ หรือเป็นเรื่องที่ไม่ต้องเปิดเผยตามกฎหมายว่าด้วยข้อมูลข่าวสารของราชการหรือตามที่ผู้มีอำนาจตามข้อ๑๙ เห็นว่าเป็นเรื่องที่ไม่ต้องเปิดเผยข้อ ๒๒ข้อมูลข่าวสารใด หากมีกฎหมายระเบียบอื่นหรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษการขอข้อมูลข่าวสารและการอนุญาตจะต้องปฏิบัติตามกฎหมายระเบียบหรือมติคณะรัฐมนตรีดังกล่าวด้วยข้อ ๒๓ข้อมูลข่าวสารที่มีไว้เผยแพร่หรือจำหน่ายให้คิดค่าใช้จ่ายต่างๆ ตามหลักเกณฑ์ที่เทศบาลกำหนดโดยคำแนะนำของคณะกรรมการรายได้จากการนี้ให้ปฏิบัติตามระเบียบของทางราชการข้อ ๒๔การเรียกค่าธรรมเนียมการทำสำเนาหรือสำเนาที่มีคำรับรองถูกต้องของข้อมูลข่าวสารของราชการให้เป็นไปตามหลักเกณฑ์ที่เทศบาลกำหนดโดยความเห็นชอบของคณะกรรมการข้อมูลข่าวสารของราชการรายได้จากค่าธรรมเนียมตามวรรคหนึ่งให้ปฏิบัติตามข้อบังคับกระทรวงการคลังว่าด้วยเงินค่าธรรมเนียมข้อมูลข่าวสารของราชการ พ.ศ. ๒๕๔๘หมวด๕กำหนดระยะเวลา ข้อ ๒๕การบริการข้อมูลข่าวสารตามคำขอให้หน่วยงานดำเนินการภายในกำหนดระยะเวลาดังนี้(๑)การให้บริการข้อมูลข่าวสารที่จัดไว้ให้ประชาชนตรวจดูหรือขอสำเนาที่มีคำรับรองความถูกต้องของข้อมูลข่าวสารที่ศูนย์ข้อมูลข่าวสารให้ดำเนินการให้แล้วเสร็จภายในวันที่ทำการที่ได้มีคำขอนั้น(๒) การให้บริการข้อมูลข่าวสารอื่น ๆที่อยู่ในความครอบครอง ควบคุมหรือดูแลของหน่วยงานในสังกัดให้หน่วยงานในสังกัดที่มีข้อมูลข่าวสารพร้อมที่จะจัดหาให้ได้จะต้องดำเนินการให้แล้วเสร็จโดยเร็วหรือภายในวันที่มีคำขอ(๓) ในกรณีที่ข้อมูลข่าวสารที่ขอจำนวนมากหรือไม่สามารถดำเนินการให้แล้วเสร็จภายใน ๑๕ วันจะต้องแจ้งให้ผู้ขอข้อมูลข่าวสารทราบภายใน ๑๕ วันรวมทั้งกำหนดวันที่จะดำเนินการแล้วเสร็จให้ผู้ขอข้อมูลข่าวสารทราบด้วยข้อ ๒๖ให้หน่วยงานในเทศบาลตำบลตันหยงมัสควบคุมดูแลข้อมูลข่าวสารที่อยู่ในความรับผิดชอบให้เป็นไปตามกฎหมายและระเบียบของราชการ และจัดสถานที่บริการข้อมูลข่าวสาร ดังนี้งานประชาสัมพันธ์ ห้องข้อมูลข่าวสารสำนักงานเทศบาลตำบลตันหยงมัส เป็นศูนย์บริการข้อมูลข่าวสารของเทศบาลตำบลตันหยงมัสและเป็นสถานที่ติดต่อขอรับข้อมูลข่าวสารหรือให้คำแนะนำการติดต่อกับหน่วยงานของรัฐโดยให้มีหน้าที่เพิ่มเติมดังนี้(๑)ให้บริการข้อมูลข่าวสารที่อยู่ระหว่างดำเนินการของหน่วยงานในเทศบาลตำบลตันหยงมัสและข้อมูลข่าวสารที่ดำเนินการเสร็จแล้ว(๒)เป็นศูนย์ประสานงานกับหน่วยงานในเขตเทศบาลตำบลตันหยงมัส เพื่อให้บริการข้อมูลข่าวสาร(๓) จัดทำประกาศเทศบาลตำบลตันหยงมัสกำหนดสถานที่ติดต่อขอรับข้อมูลข่าวสารของเทศบาลตำบลตันหยงมัสเพื่อลงพิมพ์ในราชกิจจานุเบกษาให้หน่วยงานภายในสำนักและกองต่าง ๆภายในสำนักงานเทศบาลตำบลตันหยงมัส รวบรวมและจัดส่งข้อมูลข่าวสารต่าง ๆให้ศูนย์บริการข้อมูลข่าวสารของเทศบาลตำบลตันหยงมัส และมีหน้าที่ตามวรรคสอง (๑)(๒) (๓) ในส่วนที่เกี่ยวข้องกับงานที่รับผิดชอบด้วยหมวด๖ค่าธรรมเนียม ข้อ ๒๗ค่าธรรมเนียม การทำสำเนาโดยเครื่องถ่ายเอกสาร กำหนดราคาดังนี้(๑)ขนาดกระดาษ A 4 แผ่นละ ๑ บาท(๒)ขนาดกระดาษ F 14 แผ่นละ ๑.๕๐ บาท(๓)ขนาดกระดาษ B 4 แผ่นละ ๒ บาท(๔)ขนาดกระดาษ A 3 แผ่นละ ๓ บาท(๕)ขนาดกระดาษพิมพ์เขียว A 2 แผ่นละ ๘ บาท(๖)ขนาดกระดาษพิมพ์เขียว A 1 แผ่นละ ๑๕ บาท(๗)ขนาดกระดาษพิมพ์เขียว A 0 แผ่นละ ๓๐ บาทข้อ ๒๘การเรียกค่าธรรมเนียมได้รับรองถูกต้องของข้อมูลข่าวสารอัตราค่ารับรองละ ๓ บาทข้อ ๒๙ให้เรียกเก็บค่าธรรมเนียมการทำสำเนาจากเครื่องคอมพิวเตอร์บนกระดาษขนาดA 4 หน้าละ ๓ บาทข้อ ๓๐การพิจาณายกเว้นหรือลดอัตราค่าธรรมเนียมและค่าใช้จ่ายเป็นกรณีจะคำนึงถึงเหลือผู้มีรายได้น้อยทั้งนี้ให้อยู่ในดุลยพินิจของประธานคณะกรรมการข้อมูลข่าวสารเทศบาลตำบลตันหยงมัสหรือผู้ที่ประธานคณะกรรมการข้อมูลข่าวสารเทศบาลตำบลตันหยงมัสมอบหมายข้อ ๓๑ค่าธรรมเนียมที่เรียกเก็บตามระเบียบให้เป็นรายได้ของเทศบาลตำบลตันหยงมัสหมวด๗สถานที่บริการข้อมูลข่าวสาร ข้อ ๓๒ศูนย์ข้อมูลข่าวสารของเทศบาลตำบลตันหยงมัสตั้งอยู่ที่งานประชาสัมพันธ์ กองวิชาการและแผนงาน ถนนพระยาระแงะ ตำบลตันหยงมัสอำเภอระแงะ จังหวัดนราธิวาส รหัสไปรษณีย์ ๙๖๑๓๐ หมายเลขโทรศัพท์ โทร ๐ - ๗๓๖๗ - ๑๓๖๔ ต่อ (๒๑๐)โทรสาร ๐ - ๗๓๖๗ - ๑๘๖๔ ไปรษณีย์อิเล็กทรอนิกส์ :www.tanyongmat.go.thประกาศณ วันที่ ๒๒ พฤษภาคม พ.ศ. ๒๕๕๒สมนึกจิตมงคลนายกเทศมนตรีตำบลตันหยงมัสปริยานุช/ผู้จัดทำ๓๐กรกฎาคม ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๑๐๐ ง/หน้า ๑๑/๑๖ กรกฎาคม ๒๕๕๒